এনআৰচি চমুকৈ ৰাষ্ট্ৰীয় নাগৰিকপঞ্জী উন্নীতকৰণৰ পাছত বাংলাদেশী বুলি চিনাক্ত হোৱা এজনো লোকক গ্ৰহণ নকৰে বাংলাদেশে। ভাৰত আৰু বাংলাদেশৰ মাজত অনুষ্ঠিত একাধিক দ্বিপাক্ষিক বৈঠকত দিল্লীৰ তৰফৰ পৰা বাংলাদেশী অনুপ্ৰৱেশৰ কথা উত্থাপন কৰা হৈছিল। পিছে দেশখনে অসম কিম্বা ভাৰতত বাংলাদেশী অনুপ্ৰৱেশকাৰী আছে বুলি মানি লোৱা নাই। বাংলাদেশৰ আৰ্থ-সামাজিক অৱস্থা ভাৰততকৈ যথেষ্ট উন্নত বুলি যুক্তি প্ৰদৰ্শনেৰে নতুন দিল্লীৰ এই অভিযোগ ঢাকাই বাৰম্বাৰ অস্বীকাৰ কৰি আহিছে।
দ্বিপাক্ষিক বৈঠকৰ 'মাইনিউটছ' কেন্দ্ৰীয় গৃহ বিভাগৰ কাৰ্যালয়ত মজুত আছে। কোনোৱাই আৰ টি আই কৰিলেই এই কথা ওলাই পৰিব।' - নতুন দিল্লীত কালি অনুষ্ঠিত 'ৰাষ্ট্ৰীয় নাগৰিকপঞ্জী' শীৰ্ষক এক আলোচনা-চক্ৰত অতি তাৎপৰ্যপূৰ্ণ এই বক্তব্য কৰিছে কেন্দ্ৰৰ প্ৰাক্তন গৃহ সচিব গোপালকৃষ্ণ পিল্লাই।
দ্বিপাক্ষিক পৰ্যায়ৰ আলোচনাকালত তেওঁ নিজেই একাধিকবাৰ উপস্থিত থকা বুলি উল্লেখ কৰি পিল্লায়ে কয় যে এনআৰচিৰ পৰা বাদ যোৱা লোকসকলক কোনোপধ্যেই বাংলাদেশলৈ খেদি পঠিওৱাটো সম্ভৱ নহয়। সেয়েহে চিহ্নিত বাংলাদেশীসকলক 'ৱৰ্ক পাৰ্মিট' প্ৰদান কৰিব লাগে বুলি তেওঁ কয়।
পিল্লায়ে কয় যে কেন্দ্ৰীয় গৃহ বিভাগৰ যুটীয়া সচিব হিচাপে উত্তৰ-পূৰ্বাঞ্চলৰ দায়িত্বত থকাৰ সময়ত তেওঁ তদানীন্তন গৃহমন্ত্ৰী লালকৃষ্ণ আদৱানিৰ ওচৰতো ৱৰ্ক পাৰ্মিটৰ বিষয়টো উত্থাপন কৰিছিল। পাছত কেন্দ্ৰীয় গৃহ সচিব হিচাপে তদানীন্তন গৃহমন্ত্ৰী পি চিদাম্বৰমৰ সৈতেও ৱৰ্ক পাৰ্মিটৰ বিষয়টো আলোচনা কৰিছিল।
কিন্তু বিজেপিয়েই হওক বা কংগ্ৰেছ হওক ৱৰ্ক পাৰ্মিটৰ বিষয়টো মুঠেই মানি ল'ব বিচৰা নাছিল বুলি পিল্লায়ে শুকুৰবাৰে জানিবলৈ দিয়ে।
আনহাতে ৩০ জুনৰ নাগৰিকপঞ্জীৰ খচৰা প্ৰকাশ পালেই যে অবৈধ বাংলাদেশীক চিনাক্ত হ'ব, সেই কথা ভাবিব নোৱাৰি বুলি তাৎপৰ্যপূৰ্ণ মন্তব্য আগবঢ়াইছে পিল্লাই। পিল্লাইৰ দাবী -  'এক দশক পাছতো ৰাষ্ট্ৰীয় নাগৰিকৰপঞ্জী উন্নীতকৰণ প্ৰক্ৰিয়া অব্যাহত থাকিব'। আলোচনা চক্ৰত কৃষক নেতা অখিল গগৈ উপস্থিত থাকে যদিও এই সন্দৰ্ভত কোনো বক্তব্য প্ৰকাশ কৰাৰ পৰা বিৰত থাকে।
জন্মৰ প্ৰমাণপত্ৰ নাথাকিলে নাপাব চাকৰি, ড্ৰাইভিং লাইচেন্স,পাছপোৰ্ট, ভোটদানৰ অধিকাৰ!
মোদীৰ "পৰম মিত্ৰ" হোৱাৰ বাবেই আম্বানীৰ ৰিলায়েন্সে নিৰ্মাণ কৰিব পাৰে নেকি Private Zoo?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
